Directorul DSP Botoșani, prima persoană din județ care s-a vaccinat împotriva Covid-19: "Este singura şansă de a scăpa de această boală“.
Directorul Direcţiei de Sănătate Publică Botoşani s-a vaccinat, luni dimineaţa, împotriva coronavirusului. Medicul Monica Adăscăliţei este prima persoană din judeţul Botoșani căreia i se administrează serul anti-Covid-19.
Monica Adăscăliței, director DSP Botoșani şi medic la Unitatea de Primiri Urgenţe a Spitalului Judeţean de Urgenţă (SJU) "Mavromati", s-a vaccinat la Centrul de vaccinare pentru cadrele medicale, deschis la SJU, scrie Agerpres."M-am vaccinat pentru că cred în acest vaccin şi am speranţa că va fi începutul sfârşitului acestei pandemii, însemnând să scăpăm de această suferinţă, de această boală, de faptul că foarte mulţi dintre noi am pierdut oameni dragi, membri ai familiei, şi vaccinarea este singura şansă de a scăpa de această boală“, a spus medicul după ce s-a imunizat.S-au mai vaccinat şefa Secţiei de Boli Infecţioase a SJU, medicul Valentina Morcov, dar şi chirurgului Iulian Preda, cel care coordonează măsurile anti-COVID-19 la nivelul spitalelor din judeţul Botoşani.